Twee vas ure ná Mooirivier-plaasaanval | Maroela Media
'n Bejaarde egpaar is Saterdagaand op hul plaas in die Mooirivier-omgewing deur drie verdagtes oorval wat hulle onder meer met gholfstokke aangerand het.
Lt.kol. Thulani Zwane, provinsiale polisiewoordvoerder van KwaZulu-Natal, het gesê die egpaar, albei 72 jaar oud, is omstreeks 23:00 in hul huis oorval terwyl hulle televisie gekyk het.
"Die egpaar is met gholfstokke aangerand terwyl die verdagtes op geld aangedring het. Die verdagtes het die egpaar se 9 mm-pistool geroof en te voet gevlug," het Zwane gesê.
Een van die verdagtes is tydens die rooftog geskiet en gewond.
Die Mooirivier-polisie is ontbied en 'n volskaalse soektog na die verdagtes is van stapel gestuur. Twee van die verdagtes is 'n paar uur later langs die R103-pad naby die misdaadtoneel opgespoor.
'n 28-jarige verdagte is met 'n skietwond onder polisiebewaring na 'n hospitaal geneem vir behandeling. Die man beweer sy medepligtige het hom glo per ongeluk geskiet. 'n 40-jarige man is in hegtenis geneem.
Die twee sal na verwagting Dinsdag in die Mooirivier-landdroshof verskyn op aanklag van huisroof.
Die soektog na die derde verdagte, met die gesteelde vuurwapen, duur voort.
Omstandighede rondom die skietery word ondersoek.
KwaZulu-Natal Mooirivier plaasaanvalle
Mooi So!! EK IS TROTS! VAT HUL VAS~!
Gaan seker weer die valke kry om te kyk hoekom die ou mense nie die arme mense betaal het nie. Groot oom julius is seker oppad om te veg vir hulle ONSKULD
Nieteenstaande die sensitiwiteit van die saak het dit my aan die lag gesit toe ek lees dat die een die ander 'n skietwond toegedien het. Veral toe ek dink hoe dit moes gebeur het.
Aaag Here nee – nog 'n aanval en dis weerlose ou mense!!!
Wat is die doel daaraan om mense the beseer of the vermoor???
Hou hulle op of sluit hulle in 'n vertrek toe – roof en plunder en ry weg!!!!
Los ons boere en oues van dae uit!
Bring terug die doodstaf of gorilla hof soos in ander dele van Afrika.
Tog so ironies dat zuma bekommerd is oor die geweld in Suid soedan maar die plaaslike onrus en geweldadige aanvalle op weerlose ou mense pla hom gladnie.Wil voorkom of hy en die anc dit stilswyend ondersteun.